钦定古今图书集成/理学汇编/文学典/第078卷 > 苏过
## 钦定古今图书集成/理学汇编/文学典/第078卷 > 苏过

按《宋史苏轼传》：“轼子过，字叔党。轼知杭州，过年十九，
以诗赋解两浙路礼部试下。及轼为兵部尚书，任右
承务郎。轼帅定武，谪知英州，贬惠州，迁儋耳，渐徙廉
永，独过侍之。凡生理，昼夜寒暑所须者，一身百为，不
知其难。初至海上，为文曰《志隐》，轼览之曰：‘吾可以安
于岛夷矣’。因命作《孔子弟子别传》。轼卒于常州，过葬”
轼汝州郏城小峨眉山，遂家颍昌，营湖阴水竹数亩，
名曰“小斜川”，目号斜川居士。卒，年五十二。初监太原
府税，次知颍昌府、郎城县，皆以法令罢。晚权通判中
山府。有《斜川集》二十卷。其《思子台赋》《飓风赋》早行于
世，时称为“小坡”，盖以轼为大坡也。其叔辙每称过孝，
以训宗族，且言“吾兄远居海上，惟成”就此儿能文也。
七子籥籍节笈筚篴箭。

按《挥麈录》：“宣和中，苏叔党游京师，寓居景泰寺僧房，
忽见快行家者同一轿至，传旨宣名，亟令登车。叔党
不知所以然，不敢拒。才入，则以物障其前，不见路，顶
上以小凉伞蔽之，二人肩之，其疾如飞。约行十馀里，
抵一行廊，内侍一人，自上而下，引之升一小殿中。上
已先坐，披黄背子，顶青玉冠，宫女环侍，莫知其数，勿”
敢仰窥，始知为崇高莫大之居。时当六月，积冰如山，
喷香若雾，寒不可忍，俯仰之间，不可名状。起居毕，上
谕云：“闻卿是苏轼之子，善画窠石，适有素壁，欲烦一
扫，非有他故也。”叔党再拜承命，然后落笔，须臾而成。
上起身纵观，赏叹再三，命宫人奉赐醇酒一锺，锡赉
极渥，拜谢而下。复循廊间登小舆而出，亦不知经从
所历何地，但归来如梦复如痴也。

按《挥麈后录》：“苏过，字叔党，东坡先生季子也。翰墨文
章，能世其家，士大夫以小坡目之。靖康中，得倅真定，
赴官次河北，道遇绿林，胁使相从，叔党曰：‘若曹知世
有苏内翰乎？吾即其子，肯随尔軰求活草间耶’？通夕
痛饮，翌日视之，卒矣。惜乎世不知其此节也！”

且致馈饟甚腆，叔党怀之。宣和末，向伯恭出为淮漕，
自京师枉道以访，叔党，留连请委，叔党道李之义风，
而属其左顾之。伯恭入境，首令访问，加礼以待。未几，
金人南侵，高宗以元帅在河北，伯恭即命李赍金帛
往访问，行府犒师，并上表劝进。行数程而与前驱遇。
已而飞龙御天，补承务郎，由是遂被眷知，后来官职
俱至“列卿。”

按，《老学庵笔记》：“陶渊明《游斜川》诗自叙‘辛丑岁年五
十，苏叔党宣和辛丑亦年五十，盖与渊明同甲子也。
是岁得园于许昌西湖上，故名之曰小斜川’”云。